open-index/open-wikipedia-markdown huggingface dataset:
בטי בם

"**בטי בם**" הוא שיר שהוקלט על ידי הגשש החיוור בשנת 1971. הוא יצא לאור ביולי באותה השנה ונכתב, הולחן והופק על ידי המוזיקאי אריאל זילבר. השיר זכה להצלחה נאה כאשר דורג במקום התשיעי במצעד העברי השבועי של רשת ג', ושהה במצעד במשך ארבעה שבועות בסך הכול.

במצעד העברי השבועי של גלי צה"ל דורג "בטי בם" במקום השמיני ושהה בו במשך שבעה שבועות בסך הכול.

חמש שנים לאחר מכן, זילבר הקליט גרסה משלו, שנכללה באלבומו הראשון "רוצי שמוליק", וזאת הגרסה המוכרת של השיר כיום.

## גלגוליו של השיר
בסוף שנות ה-60 נסע אריאל זילבר הצעיר, בעידודה של אמו הזמרת ברכה צפירה (כוכבת שנות ה-30 וה-40) לאנגליה ואחר כך לצרפת בכדי לנסות ולטפח קריירה בינלאומית.

הוא התפרנס ככותב זמרירים (ג'ינגלים) לפרסומות לטלוויזיה ולרדיו הצרפתי וניסה לעניין אמנים מקומיים בשיריו. רג'ין, זמרת פופ צרפתייה, ששמעה לחן קליט של אותו צבר ישראלי אנונימי, החליטה לתת לו צ'אנס והקליטה בשנת 1969 בצרפתית את לחנו לשיר – Sur Le Toboggan ("על המגלשה").

השיר, בגרסה הצרפתית, לא נחל הצלחה רבה, ובראשית שנות ה-70 חזר זילבר לישראל. בארץ ניסה להשתלב בתעשיית המוזיקה המקומית וניסה לתת את הלחן לזמרים בארץ.

הזמרת רבקה זהר הקליטה את השיר עם מילים עבריות שכתב השחקן דודיק סמדר בתקליטה השני – "סבתא רבקה" (1971). השיר נקרא "סיפורי סבתא" והוא יצא כמעין פרודיה שובבה על סיפורי הילדים.

גרסה זו אף היא לא זכתה להצלחה רבה, אך זילבר, הנחוש החליט באותה שנה, לכתוב טקסט משלו והציע אותו לאברהם "דשא" פשנל (פשה), אמרגנה של שלישית "הגשש החיוור", שהחליט לאמץ את השיר.

השיר, שנקרא בגלגולו השלישי "בטי בם" הוקלט על ידי הגששים והגיע בשיאו למקום התשיעי במצעד הפזמונים של רשת ג' ב-19 ביולי 1971.

## מיקומי שיא

## גרסתה של איגי וקסמן

הזמרת-יוצרת הישראלית איגי וקסמן הקליטה את השיר בשנת 1996 לאחר שסיימה להוציא סינגלים מתוך אלבום הבכורה שלה, אדום (1995). השיר הוקלט מחדש לפי מילים ולחן של אריאל זילבר, היוצר המקורי שלו. גרסת הכיסוי של וקסמן זכתה להצלחה ארצית ודורגה בשיאה במקום השני במצעד העברי השבועי של רשת ג'.

על אף הצלחתה של הגרסה, היא לא נכללה באדום או באלבום העוקב, לא מחכה יותר לדוור (1997).

### הצלחה מסחרית
כבר ביציאתה, זכתה גרסת הכיסוי של וקסמן להצלחה כאשר דורג היישר במקום ה-11 במצעד העברי השבועי של רשת ג' וזכתה בתואר "הכניסה הגבוהה". בהמשך, עלתה למקום הרביעי וזכתה בתואר "העלייה הגבוהה". לאחר מכן, הגיעה למקום השני, אך נחסמה מלהגיע לראש המצעד בידי "תמיד זה בינתיים" מאת רונית שחר ו"לא יודע" מאת יהודה פוליקר.

בסך הכול, שהתה גרסתה של וקסמן במשך שמונה שבועות במצעד.

### מיקומי שיא

### היסטוריית יציאות לאור

## קישורים חיצוניים

* 

## הערות שוליים

קטגוריה:שירי 1971
קטגוריה:סינגלים מ-1971
קטגוריה:סינגלים מ-1996
קטגוריה:שירי הגשש החיוור
קטגוריה:שירי איגי וקסמן
קטגוריה:שירים בעברית
קטגוריה:שירים שנכתבו על ידי אריאל זילבר
קטגוריה:שירים שהולחנו על ידי אריאל זילבר
קטגוריה:סינגלים בהוצאת הד ארצי
הדיוויזיה השנייה (בוואריה)

**הדיוויזיה המלכותית הבווארית השנייה** (בבווארית: **2. Königlich Bayerische Division**) הייתה דיוויזיה בצבא הבווארי ומאוחר יותר בצבא הקיסרות הגרמנית, אשר לחמה במלחמת אוסטריה–פרוסיה, במלחמת צרפת–פרוסיה ובמלחמת העולם הראשונה ופורקה ב-1919.

## היסטוריה
הדיוויזיה הוקמה ב-27 בנובמבר 1815, והיא נקראה בשמות שונים במהלך השנים.

### מלחמת אוסטריה–פרוסיה
במהלך מלחמת אוסטריה–פרוסיה לחמה הדיוויזיה נגד הפרוסים, והשתתפה בקרב קיסינגן ובקרב הלמשטדט.

### מלחמת צרפת–פרוסיה
במהלך מלחמת צרפת–פרוסיה לחמה הדיוויזיה כחלק מהקורפוס הבווארי הראשון, אשר נשלח לסייע לפרוסים כחלק מהארמייה השלישית בפיקוד פרידריך, נסיך הכתר של פרוסיה. הבווארים השתתפו בקרב וורת, קרב בומונט, קרב באזיי וקרב סדאן. לאחר המלחמה התבצע איחוד גרמניה ומדינות גרמניה השונות אוחדו ליצירת הקיסרות הגרמנית. כחלק מרפורמה זו, אוחדו צבאותיהן של שאר המדינות עם הצבא הפרוסי ליצירת צבא הקיסרות הגרמנית.

מכיוון שבוואריה הייתה המדינה הגדולה ביותר בקיסרות אחרי פרוסיה, היא נהנתה מפריבילגיות שונות שהתבטאו בין היתר בתחום הצבאי. בעוד שבעתות מלחמה היו חייבות שאר המדינות לאחד את המטות הכלליים של צבאותיהן עם המטכ"ל הפרוסי, בוואריה הורשתה להחזיק מטכ"ל עצמאי. בעתות מלחמה היו הדיוויזיות של שאר המדינות מתאחדים עם הדיוויזיות הפרוסיות ובהתאם לכך ממוספרים מחדש. הדיוויזיות הבוואריות נותרו עצמאיות ושמרו על המספור המקורי שלהם.

### מלחמת העולם הראשונה
עם פרוץ מלחמת העולם הראשונה באוגוסט 1914, הייתה הדיוויזיה תחת פיקוד לודוויג פון הצל. הדיוויזיה נערכה בחזית המערבית כחלק מהקורפוס הבווארי הראשון במסגרת הארמייה השישית אשר חייליה גויסו בעיקר מבוואריה, והייתה תחת פיקוד רופרכט, נסיך הכתר מבוואריה. הדיוויזיה לקחה חלק בקרב לורן, ולאחר מכן השתתפה במרוץ אל הים ובהמשך השתתפה במלחמת החפירות בפלנדריה ובארטואה. הדיוויזיה השתתפה בקרב ורדן וב, ובשנת 1917 לחמה ב. בשנת 1918 לחמה במתקפת האביב ובמתקפת מאה הימים, ובכלל זה ב. הדיוויזיה פורקה עם סיום המלחמה ופירוקה של ממלכת בוואריה (והקיסרות הגרמנית בכלל).

## מפקדים

## קישורים חיצוניים

* הדיוויזיה המלכותית הבווארית ה-2

2
2
שירים ליום חולין – אוסף כפול

"**שירים ליום חולין – אוסף כפול**" הוא אלבום האוסף ה-16 של הזמרת הישראלית אילנית. את האלבום הוציאה ב-11 באוקטובר 2013 לאור חברת התקליטים פליי רקורדס. הוצאתו חגגה את 45 שנות הקריירה המוזיקלית של אילנית כסוליסטית וכחלק מהצמד אילן ואילנית. חלק א' נחשב לחלק המצליח יותר מבין השניים, שכן בו נכללו הלהיטים הגדולים של הזמרת, דוגמת "בשנה הבאה", "אי שם" ו"בללייקה". כמו כן, חלק א' לא כלל דואטים שונים בניגוד לחלק ב', שבו נכללו שיתופי פעולה רבים שפרסמה אילנית לאורך הקריירה שלה או כאלו שהקליטה לכבוד הוצאת האלבום, דוגמת "שיר של יום חולין" בהשתתפות שמעון בוסקילה ו-"Rain Drops Keep Fallin' on My Head" בהשתתפות עדנה גורן. זוהי היצירה המוזיקלית האחרונה שפורסמה על ידי אילנית.

## רשימת רצועות

## עטיפות נוספות

קובץ:שירים ליום חולין – 45 שנות זמר חלק א' - אילנית.jpg|עטיפת התקליטור הראשון במארז האוספים.
קובץ:שירים ליום חולין – 45 שנות זמר חלק ב' - אילנית.jpg|עטיפת התקליטור השני במארז האוספים.


## קישורים חיצוניים

## הערות שוליים

קטגוריה:אלבומי אוסף של אילנית
קטגוריה:אלבומי אוסף בעברית
קטגוריה:אלבומי חברת פליי רקורדס
דיוויזיית המילואים הראשונה (בוואריה)

**דיוויזיית המילואים הבווארית הראשונה** (בבווארית: **1. Königlich Bayerische Reserve-Division**) הייתה דיוויזיה בצבא הבווארי ובצבא הקיסרות הגרמנית, אשר לחמה במלחמת העולם הראשונה ופורקה ב-1919.

## היסטוריה
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים הבווארי ה-1 בפיקוד קרל פון פאסבנדר, אשר בתורו נערך בחזית המערבית כחלק מהארמייה השישית בפיקוד רופרכט, נסיך הכתר של בוואריה. הדיוויזיה הוקמה וגויסה בבוואריה, בעיקר בבוואריה העליונה ובפרנקוניה העליונה והתיכונה. כדיוויזיית מילואים, היא כללה חיילי מילואים רבים שהוחזרו לשירות. הדיוויזיה נטלה חלק בקרב לורן, ובאוקטובר 1914 הועברה צפונה, שם נטלה חלק בקרב אראס. בקיץ 1916 לחמה הדיוויזיה בקרב הסום, ולאחר מכן נשארה באזור הסום והאן עד ינואר 1917. לאחר מכן היא הועברה לעתודת הארמייה הראשונה כדי לנוח ולהתאושש. לאחר החזרה לקו, היא לחמה בקרב פשנדל, ובשנת 1918, לחמה הדיוויזיה בקרב איפר הרביעי. לאחר מכן נותרה הדיוויזיה באזור איפר, שם לחמה בקרב איפר החמישי לקראת סוף המלחמה.

## מפקדים
* אלפרד פון גרינגר (2 באוגוסט 1914–19 בפברואר 1917)
* פרידריך פון פכמן (19 בפברואר 1917–ינואר 1919)

## לקריאה נוספת

* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.


## הערות שוליים

1
1
איליה מרטינוביץ'

**איליה מרטינוביץ**' (בסרבית: **Илија Мартиновић**; נולד ב-31 בינואר 1994 בצטיניה שברפובליקה הפדרלית של יוגוסלביה) הוא כדורגלן מונטנגרי המשחק בעמדת הבלם בקבוצת בני סכנין מליגת העל הישראלית ובנבחרת מונטנגרו.

## קריירת מועדונים
מרטינוביץ' החל את הקריירה המקצוענית שלו בפ.ק. לובצ'ן מליגת העל המונטנגרית, במדיה ערך 74 הופעות ליגה והבקיע שני שערים. הוא הושאל למשך תקופה קצרה לפ.ק. צטיניה מליגת המשנה המונטנגרית, במדיה ערך 12 הופעות ליגה. ב-1 ביולי 2017 חתם בנ.ק. אלומיני מליגת העל הסלובנית, במדיה ערך 63 הופעות ליגה.

ב-19 ביוני 2020 חתם מרטינוביץ' במריבור מליגת העל הסלובנית. הוא ערך 27 הופעות ליגה במדי המועדון, בהן הבקיע שני שערים.

ב-14 בינואר 2022 חתם מרטינוביץ' בצ'רנומורץ אודסה מליגת העל האוקראינית. אך עם פרוץ מלחמת אוקראינה–רוסיה הושאל לדצ'יץ' מליגת העל המונטנגרית, במדיה ערך שש הופעות ליגה.

ב-21 ביולי 2022 חתם מרטינוביץ' בפחטקור טשקנט מליגת העל האוזבקית. הוא ערך שבע הופעות ליגה במדי המועדון.

ב-5 בינואר 2023 חתם מרטינוביץ' בסרייבו מליגת העל של בוסניה והרצגובינה. הוא ערך 12 הופעות ליגה במדי המועדון, בהן הבקיע שני שערים, וב-1 ביולי 2023 שוחרר מהמועדון.

ב-5 באוגוסט 2023 חתם מרטינוביץ' בבני סכנין מליגת העל הישראלית.

## קריירה בינלאומית
ב-27 במרץ 2021 ערך מרטינוביץ' את הופעת הבכורה שלו בנבחרת מונטנגרו, בניצחון 4-1 על נבחרת גיברלטר במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים מונטנגרים
קטגוריה:בלמי כדורגל מונטנגרים
קטגוריה:כדורגלני מריבור
קטגוריה:כדורגלני צ'רנומורץ אודסה
קטגוריה:כדורגלני פחטקור טשקנט
קטגוריה:כדורגלני סרייבו
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:כדורגלני נבחרת מונטנגרו
קטגוריה:ספורטאים זרים בסלובניה
קטגוריה:ספורטאים זרים באוקראינה
קטגוריה:ספורטאים זרים באוזבקיסטן
קטגוריה:ספורטאים זרים בבוסניה והרצגובינה
קטגוריה:ספורטאים מונטנגרים בישראל
קטגוריה:מונטנגרים שנולדו ב-1994
רק בשביל לקבל חיבוק

"**רק בשביל לקבל חיבוק**" הוא שיר שהוקלט על ידי הלהקה הישראלית איפה הילד? ביחד עם הזמרת-יוצרת הישראלית איגי וקסמן מתוך האלבום של הלהקה, איפה הילד? (1996). הוא יצא לאור בדצמבר 1996, על ידי חברות התקליטים הד ארצי ועננה, כסינגל מתוך האלבום.

השיר הגיע למקום הראשון במצעד העברי השבועי של רשת ג'.

## רקע וכתיבה
השיר נכתב, הולחן והופק על ידי חמי רודנר. "רק בשביל לקבל חיבוק" הופץ לאחר משבר שפקד את הלהקה. היא הקליטה את האלבום איפה הילד? עם גיטריסט חדש, שיף (שפריר) ערד, ועם שריג שחזר מלונדון. רוב השירים בכל זאת היו של רודנר, בהם "רק בשביל לקבל חיבוק", "עכשיו אני לא מוותר", "הולך רגל", "לאן לאן", ו"גלגל את החלום". בהפקה המוזיקלית של האלבום השתתפו חברי הלהקה ושי להב ממופע הארנבות של ד"ר קספר, שגם ניגן בהקלטות בקלידים שונים.

## הופעה
במרוצת השנים ביצעה הלהקה ביחד עם וקסמן את "רק בשביל לקבל חיבוק" במספר הופעות.

בשנת 2015, לרגל 20 שנים ליציאת אלבום הבכורה של וקסמן, אדום (1995), בוצע השיר מחדש.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי איפה הילד?
קטגוריה:שירי איגי וקסמן
קטגוריה:שירים בעברית
קטגוריה:שירים שנכתבו על ידי חמי רודנר
קטגוריה:שירים שהולחנו על ידי חמי רודנר
קטגוריה:שירים שהופקו על ידי חמי רודנר
קטגוריה:סינגלים בהוצאת הד ארצי
דיוויזיית המילואים השישית (בוואריה)

**דיוויזיית המילואים הבווארית השישית** (בבווארית: **6. Königlich Bayerische Reserve-Division**) הייתה דיוויזיה בצבא הבווארי ובצבא הקיסרות הגרמנית, אשר לחמה במלחמת העולם הראשונה ופורקה ב-1919.

## היסטוריה
הדיוויזיה הוקמה ב-10 בספטמבר 1914, והועמדה תחת פיקודו של מקסימיליאן פון שפיידל. כדיוויזיית מילואים, היא כללה ברובה חיילי מילואים מגויסים ומתנדבי מלחמה. אחד ממתנדבי המלחמה הללו היה אדולף היטלר.

הדיוויזיה, שנועדה במקור למשימות התקפיות, שימשה אך ורק בחזית המערבית לאורך כל המלחמה. בתחילה בסתיו 1914 לחמה הדיוויזיה בקרב איפר הראשון. היא נשארה בפלנדריה הצרפתית במשך זמן רב במלחמת החפירות. בסתיו 1916 היא לחמה ב ובאביב 1917 לחמה בקרב אראס. באביב 1918 לחמה הדיוויזיה במתקפת האביב, ומסוף קיץ 1918 ועד סוף המלחמה חזרה דיוויזיית המילואים ה-6 לפלנדריה עד סוף המלחמה.

## מפקדים
* מקסימיליאן פון שפיידל (10 בספטמבר 1914–15 בנובמבר 1914)
* יוהאן שטרק (16 בנובמבר 1914–1 בדצמבר 1914)
* פליקס פון בותמר (2 בדצמבר 1914–25 בדצמבר 1914)
* גוסטב סקנצוני פון ליכטנפלס (26 בדצמבר 1914ֿֿ–11 בינואר 1917)
* פאול פון קברלה (12 בינואר 1917–28 במאי 1918)
* גאורג מאייר (29 במאי 1918–ינואר 1919)

## לקריאה נוספת

* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.


6
6
ז'אריסון אינוסנט

**ז'אריסון אינוסנט** (בצרפתית: **Garissone Innocent**; נולד ב-16 באפריל 2000 באיברי-סיר-סן שבצרפת) הוא כדורגלן צרפתי-האיטי המשחק בעמדת השוער בקבוצת אתלטיקו אוטווה מליגת העל הקנדית ובנבחרת האיטי.

## קריירת מועדונים
אינוסנט גדל במחלקת הנוער של פריז סן-ז'רמן. בשנת 2017 החל לשחק בקבוצת המילואים של המועדון. הוא הושאל מהמועדון לקן מליגת המשנה הצרפתית ולואן מהליגה הצרפתית הרביעית.

ב-1 בספטמבר 2022 חתם אינוסנט על חוזה לשלוש שנים באויפן מליגת העל הבלגית.

ב-16 בינואר 2026 חתם באתלטיקו אוטווה מליגת העל הקנדית.

## קריירה בינלאומית
ב-28 במרץ 2023 ערך אינוסנט את הופעת הבכורה שלו בנבחרת האיטי, בניצחון 3-1 על נבחרת ברמודה במסגרת ליגת האומות של CONCACAF לעונת .

הוא היה חלק מסגל הנבחרת בטורניר גביע הזהב 2023.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים האיטים
קטגוריה:שוערי כדורגל צרפתים
קטגוריה:שוערי כדורגל האיטים
קטגוריה:כדורגלני פריז סן-ז'רמן
קטגוריה:כדורגלני קן
קטגוריה:כדורגלני אויפן
קטגוריה:כדורגלני טרקאי
קטגוריה:כדורגלני נבחרת האיטי
קטגוריה:כדורגלני גביע הזהב 2023
קטגוריה:כדורגלני גביע הזהב 2025
קטגוריה:ספורטאים צרפתים בבלגיה
קטגוריה:ספורטאים זרים בליטא
קטגוריה:ספורטאים זרים בקנדה
קטגוריה:האיטים שנולדו ב-2000
קטגוריה:צרפתים שנולדו ב-2000
הדיוויזיה ה-52 (האימפריה הגרמנית)

**דיוויזיית הרגלים ה-52** (בגרמנית: **52. Infanterie-Division**) הייתה דיוויזיה של הצבא הגרמני הקיסרי במלחמת העולם הראשונה.

## היסטוריה
הדיוויזיה הוקמה ב-6 במרץ 1915, מיחידות שנלקחו מדיוויזיות אחרות או שהוקמו לאחרונה. הדיוויזיה הייתה מעורבת בתחילה, עם שני רגימנטים חי"ר מהדוכסות הגדולה של באדן, רגימנט חי"ר אחד מסקסוניה הפרוסית, ויחידות תמיכה מפרוסיה ובאדן (פרשים, ארטילריה, הנדסה ויחידות שירות ותמיכה). בעוד שרגימנטים החי"ר וגדוד הפרשים הדיוויזיוני היו יחידות צבא סדירות, שאר הדיוויזיה הורכבה מיחידות מילואים ומיחידות שהוקמו במהלך המלחמה. רגימנט הרגלים ה-66 של מגדבורג נלקח מדיוויזיית הרגלים ה-7, ורגימנטים הרגלים ה-169 וה-170 נלקחו מדיוויזיית הרגלים ה-29 של באדן. דיוויזיית הרגלים ה-52 הפכה לבאדנית יותר ככל שהמלחמה התקדמה, כאשר רגימנט הרגלים ה-66 של מגדבורג, הרגימנט מסקסוניה הפרוסית, הוחלף ב-6 באפריל 1917 ברגימנט הרגלים ה-111 של באדן "המרקיז לודוויג וילהלם".

זמן קצר לאחר הקמתה, נכנסה הדיוויזיה לקו מול הצבא הבריטי ליד אראס, צרפת, בחזית המערבית. בשנת 1916, הדיוויזיה לחמה בקרב על הסום. הדיוויזיה נשארה בחזית המערבית במשך המלחמה, למרות שעברה לגזרות שונות. בשנת 1917 לחמה הדיוויזיה בקרב השני על האן. באביב 1918 לחמה הדיוויזיה במתקפת האביב, ובכלל זה בקרב השלישי על האן. לאחר מכן הועברה הדיוויזיה לחזית איפר, ובסוף המלחמה לחמה הדיוויזיה נגד מתקפת מז-ארגון האמריקנית, שהייתה חלק ממתקפת מאה הימים. המודיעין של מדינות ההסכמה דירג אותה לאחת מהדיוויזיות הגרמניות הטובות ביותר.

## מפקדים
* קרל פון בוריס (3 במרץ 1915 - 25 באוקטובר 1918)
* אויגן גליק (25 באוקטובר 1918 - 12 בדצמבר 1918)
* וילהלם ריבנטרופ (12 בדצמבר 1918 - 23 בינואר 1919)

## לקריאה נוספת

* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.


## קישורים חיצוניים

52
52
Fengyun

שמאל|ממוזער|200px|לוויין מהדור השני
**פֶנְגְיוּ'ן** (בסינית: : בתרגום לעברית: ענני סערה) היא סדרת לווייני מזג אוויר סינית. השיגור הראשון בוצע בשנת 1988 ושיגורים נמשכים גם בשנת 2023.

## היסטוריה
הלוויין הראשון נבנה באקדמיה לטכנולוגיית חלל בשנחאי. כל לווייני הסדרה מתופעלים ומנוהלים על ידי המינהל המטאורולוגי של סין. הלוויין הראשון שוגר למסלול קוטבי מסונכרן-שמש. הוא היה במשקל 750 ק"ג ופעל 39 ימים. לוויין שני בסדרה שוגר בשנת 1990 ופעל שנתיים כפי שתוכנן. הלוויין השלישי שוגר בשנת 1999. משקלו גדל ל-954 ק"ג והוא פעל כ-5 שנים. בשנת 2007 הוא הושמד במסגרת ניסוי נשק נגד לוויינים. הלוויין הרביעי שוגר בשנת 2002 ופעל כ-9 שנים. גם הוא היה במשקל 954 ק"ג. ללוויינים אלו התווסף ציוד לביצוע מדידות בתחום פיזיקת חלקיקים. כל הלוויינים שוגרו ממרכז שיגור הלוויינים טאיואן.

בשנת 1997 שוגר בהצלחה לוויין מהדור שני. הוא שוגר למסלול גאוסטציונרי שאיפשר להעביר נתונים של אזור ספציפי באופן רציף. משקל לוויינים מהדור שני גדל ל-1380 ק"ג.

במטרה לבצע מחקרים בתחום חקר זוהר הקוטב והשפעתם תופעות בחלל על מזג האוויר פותחו לוויינים מהדור השלישי. הלוויין הראשון שוגר בשנת 2007. שיגורים של לוויינים מדגם זה נמשכים גם בשנת 2023. משקל לוויינים אלו הוא כ-2,250 ק"ג.

בשנת 2016 שוגר לוויין ראשון מהדור הרביעי. משקל לוויינים  מהדור הרביעי הוא כ-5,300 ק"ג והם מתוכננים לפעול במשך כ-5 שנים.

## רשימת לוויינים פעילים
הרשימה כוללת לוויינים פעילים נכון למרץ 2026.

## קישורים חיצוניים

* תיאור לוויינים - דור ראשון
* תיאור לוויינים - דור שני
* תיאור לוויינים - דור שלישי
* תיאור לוויינים - דור רביעי
* מידע על שיגורים ולוויינים

קטגוריה:לוויינים סינים
קטגוריה:לווייני מזג אוויר
מנחם ערמון

**מנחם מנשה ערמון** (י"ח באלול ה'תרע"ו, 16 בספטמבר 1916 – ט' באלול ה'תשנ"ח, 31 באוגוסט 1998) היה ממקימי קיבוץ בארות יצחק, ראש המועצה הראשון של המועצה האזורית מודיעים (לימים: חבל מודיעין) וראש מחלקת החינוך של הקיבוץ הדתי.

## ביוגרפיה
נולד בברלין להלל וציפורה קסטנבאום. למד בגימנסיה יהודית-דתית ובישיבה, והשתלם בנגרות מתוך כוונה לעלות לארץ ולסייע בבניינה. בשנת 1935 נפטר אביו, ומיד בתום שלושים ימי האבל על פטירתו עלה מנחם ארצה ב-6 בינואר 1936, ויומיים לאחר מכן הצטרף לגרעין המייסד של קבוצת "רמת שומרון" של בח"ד בפרדס חנה, שייסדה את קיבוץ בארות יצחק בצפון מערב הנגב ב-1943. מנחם היה אחראי על תחומים רבים בקיבוץ ההולך וקם, בעיקר על תחום הבנייה, וכן לקח חלק בארגון עליית 11 הנקודות, שחלקן יצאו מבארות יצחק. במלחמת העצמאות היה אחראי על הקמת הביצורים בבארות יצחק והשתתף בקרב על הקיבוץ. לאחר המלחמה היה שותף בהקמת הקיבוץ מחדש בווילהלמה ואחר כך במיקומו הנוכחי בקרבת מקום. הקים וניהל את בית הספר בקיבוצו, וניהל את מחלקת החינוך של הקיבוץ הדתי. כשהוקמה המועצה האזורית מודיעים (לימים "חבל מודיעין") ב-1950, נבחר לראש המועצה ועליו הוטלה מלאכת ייסוד המועצה. בתפקיד זה כיהן עד 1958.

במשך שנים רבות היה ממגידי שיעור הדף היומי בקיבוצו, ובעל טור קבוע בנושא פרשת השבוע בידיעון הקיבוץ.

נפטר ב-ט' באלול ה'תשנ"ח, 31 באוגוסט 1998, ונקבר בבית הקברות בארות יצחק-נחלים.

## משפחתו
באפריל 1938 התחתן עם מלי פרידמן. לזוג נולדו שתי בנות, חנה (אשת ד"ר נחום ברוכי) וחוה לנג, ובן, ד"ר הלל ערמון.

## קישורים חיצוניים
* מנחם ערמון, באתר קיבוץ בארות יצחק.
* 

## הערות שוליים

קטגוריה:בארות יצחק: אישים
קטגוריה:מייסדי קיבוצים
קטגוריה:ישראלים ילידי גרמניה
קטגוריה:בוגרי ישיבות
קטגוריה:אנשי העלייה החמישית
קטגוריה:חיילי צה"ל במלחמת העצמאות
קטגוריה:ראשי המועצה האזורית חבל מודיעין
קטגוריה:אישים הקבורים בקיבוצים
קטגוריה:ישראלים שנולדו ב-1916
קטגוריה:ישראלים שנפטרו ב-1998
פיי ג'ונלונג

**פיי ג'ונלונג** (בסינית: **费俊龙**; ) הוא טייס קרב בחיל האוויר הסיני וטייקונאוט בשירות מינהל החלל הסיני (CNSA).

## קורות חיים
פיי ג'ונלונג נולד ב-5 במאי 1965 בעיר סוג'ואו, סין. לאחר סיום בית ספר הוא גויס לחיל האוויר הסיני בגיל 17 ולאחר סיום קורס טיס שולב ביחידות החיל.

פיי נכלל ביחידה להכנת טייסי חלל הסינית בשנת 1998. הוא שוגר לחלל בחללית שנג'ואו 6 ממרכז שיגור הלוויינים ג'יוצ'ו'אן ב-12 באוקטובר 2005. לצידו היה מהנדס טיסה ני חאיסנג. הם חזרו לכדור הארץ ב-17 באוקטובר.

בשנת 2012 הוא עזב את יחידת טייסי חלל, אך הוחזר ובשנת 2022 נשלח לחלל כמפקד צוות של שנג'ואו 15. החללית התחברה לתחנת החלל טיינגונג. באותה עת בתחנת החלל שהתה משלחת מס' 3. צוות זה עזב את תחנת החלל לאחר מספר ימים. פיי וצוותו שהו בתחנת החלל כחצי שנה וביצעו מספר ניסויים. בתקופה זו פיי השתתף ב-4 פעילויות חוץ-רכביות. הפעילות הראשונה נמשכה כ-6 שעות. לגבי פעילויות חוץ רכביות נוספות לא שוחרר מידע. הצוות חזר לכדור הארץ ב-3 ביוני 2023 לאחר שהוחלף על ידי משלחת מס' 5 לתחנת החלל.

## קישורים חיצוניים

* ביוגרפיה

קטגוריה:טייסי חלל שעל שמם כוכב לכת מינורי
קטגוריה:טייסי חלל
קטגוריה:הלכי חלל סינים
קטגוריה:טייקונאוטים סינים
קטגוריה:תוכנית החלל הסינית
קטגוריה:טייסים צבאיים סינים
קטגוריה:סינים שנולדו ב-1965
בעדינות

**בעדינות** הוא שמו של אלבום האולפן השלישי של הזמרת איגי וקסמן אשר יצא בשנת 2000, בחברת התקליטים הד ארצי.
## רקע והפקה
לאחר שלוש שנות הפסקה ביניהן התגרשה וקסמן מחמי רודנר, שהיה אחראי על הפקת שני אלבומיה הראשונים, הופץ הסינגל המוביל מתוך בעדינות לקראת סוף יולי 2000.

לקראת יציאתו של "צופה בך", התראיינה וקסמן למספר גופי תקשורת. היא השיבה שלא נעלמה והצהירה: . בריאיון לגלובס סיפרה על הרקע להקלטות האלבום ואמרה: .

ארבעה סינגלים נוספים "רק רגע", "איש קטן למטה", "עוד קצת" ו"בעדינות" הופצו באוגוסט, בספטמבר, בנובמבר ובדצמבר 2000.

## רשימת רצועות

## קישורים חיצוניים

## הערות שוליים

קטגוריה:אלבומי איגי וקסמן
קטגוריה:אלבומים בעברית
קטגוריה:אלבומי חברת הד ארצי
האקדמיה להכשרת מפקדים של המערך הטכני של חיל האוויר

**האקדמיה להכשרת מפקדים** של המערך הטכני של חיל האוויר הישראלי, היא יחידת אקדמיה הממוקמת בבח"א 21 בחיפה. האקדמיה היא יחידה בחיל האוויר אשר מכשירה את מפקדי המערך הטכני בכלל הדרגים – חובה, נגדים וקצינים.

גף אקדמיה הוקם בשנת 2018 לטובת פיתוח וטיפוח הפרט כמענה להצערת הקצונה, מודל הקבע החדש ולאתגרים בפיקוד ללא ניסיון. עד שנת 2022 האקדמיה היוותה גף תחת טייסת הדרכה, ובאותה השנה לאור ההתעצמות וקליטת משימות באיחוד גף אקדמיה וגף מרכז הכשרות, הוקמה מגמת ברק ("אלונים") כיחידה.

## הכשרת קצונה
### מסלול "אדרים"
מסלול הדגל של המערך הטכני האחראי על הכשרת קצינים בדרגי האחזקה, הצוערים מעמיקים בתכנים מקצועיים בשילוב לימודי תואר ראשון בניהול מערכות טכנולוגיות באוניברסיטת חיפה. מטרת המסלול היא הקניית ידע רחב. ההכשרה היא רב ממדית - מקצועית, פיקודית וערכית אשר מובילה את הבוגרים להיות קצינים שיתרמו באופן ייחודי לחיל האוויר ולביטחון מדינת ישראל. אורך המסלול הוא 23 חודשים בהם יעברו המועמדים כחודש מכין לבה"ד 1 לאחר מכן קורס קצינים כחודשיים בשילוב לימודי תואר ראשון במוסד האקדמי שנבחר כ20 חודשים.

### מגמת "אלונים"
אחראית על השלמת הקצונה במערך הטכני. במגמה שלוש השלמות הנותנות מענה לאוכלוסיות השונות (אקדמאים, טכנאים, צוערי יחידת אופק). נוסף, אחראית על הכחלת אקדמאים. מטרת המגמה היא הקניית כלים פיקודים ומקצועיים לצוערים תוך טיפוח דמות הקצין בחיל האוויר בראי המקצוע: נורמות, ערכים, פיקוד ומנהיגות. עד שנת 2022 נקראה "מגמת ברק" והייתה תחת ביסל"ק בבח"א 10.

### סימן כתף של הצוערים במסלול

קובץ:IAF Adarim program cadet shoulder mark.png|
קובץ:IAF Adarim program cadet shoulder mark professional.png|


## הכשרת נגדים
### תוכנית "שקד"
תוכנית לימודים עבור נגדים מבסיסי החיל, ללימודי טכנאי מכונות או חשמל בהתאם לזיקה למקצוע במוסד אקדמי. התוכנית בעלת מעטפת הכשרה ומימון מלא. מטרת התוכנית היא להקנות ידע נרחב לבוגרים כך שהכשרתם המקצועית והפיקודית תוביל את הבוגרים להיות נגדים מובילים ורחבי אופקים אשר ייתרמו לחיל האוויר ולביטחון מדינת ישראל מתוך מוטיבציה ורצון להמשיך שירות לטווח הארוך. אורך התוכנית היא כשנה וחודשיים.

### שלב 12
קורס הכשרה מקצועית מגזרית (אלקטרוניקה, חשמל, מכונות, IT) לנגדים בראשוני במערך הטכני. מטרת הקורס היא לשפר את יכולת ביצוע התפקיד של הנגדים ואת הידע המקצועי שלהם. הקורס מועבר על ידי מוסד אזרחי.

## הכשרת מדריכים ומפקדים בחובה
מטרתו של גף מרכז הכשרות לפיקוד והדרכה היא להכשיר מפקדים ומדריכים במערך הטכני של חיל האוויר. המרכז עוסק בתחומי הוראה, פיקוד, מנהיגות וערכים. בנוסף, המרכז הכשרות למפקדים מעביר השתלמויות בתוכני הוראה, פיקוד, מנהיגות, ניהול וחניכה.

### מסלול הכשרה לפיקוד ולהדרכת חיילים ושוחרים
המסלול מכשיר חיילים לפיקוד ולהדרכה בבית הספר למקצועות הטכניים (ביסל"ט) של חיל האוויר או כמדריכים בבית הספר להנדסאי תעופה (ביסה"ת; בתי הספר לשוחרים) של חיל האוויר.

### מסלול חונכות
הכשרה לתפקיד החונכות בבח"א 21 ושלוחותיה. ייעודה של החונכות הוא מתן תגבור במקצועות הליבה לשוחרים שלומדים בבתי ספר של חיל האוויר הפונים לסיוע בלימוד פרטני, בקבוצות קטנות ובכיתות.

### הכשרה בנושא שיטות הדרכה
הכשרה בנושא הקניית ידע ומיומנויות להדרכה פרונטלית תוך יישום עקרונות הלמידה וההדרכה על פי כללי הדידקטיקה.

### מסלול שיטות הדרכה לכנפות
מסלול מורחב אשר מפתח ומלמד שיטות הדרכה לחיילים שמשרתים כמדריכים בבסיסי חיל האוויר.

## הערות שוליים

קטגוריה:מסלולי הכשרה בצה"ל
קטגוריה:יחידות חיל האוויר הישראלי
קטגוריה:בח"א 21
צופה בך

"**צופה בך**" הוא שיר שהוקלט על ידי הזמרת-יוצרת הישראלית איגי וקסמן. הוא יצא לאור ביולי 2000, על ידי חברת התקליטים הד ארצי, כסינגל מתוך האלבום, בעדינות (2000). את השיר כתבה וקסמן ללחן של ערן רייס והפקה של טל שגב, שהיה אחראי על הפקת שאר השירים מתוך האלבום.

השיר הגיע למקום התשיעי במצעד העברי השבועי של רשת ג'.

## רקע וכתיבה
השיר נכתב על ידי איגי וקסמן, הולחן על ידי ערן רייס והופק על ידי טל שגב. "צופה בך" סימן את חזרתה של וקסמן לעולם המוזיקה, כאשר האלבום הקודם שהוציאה, לא מחכה יותר לדוור, הופץ בשנת 1997. ב-*[[ynet]]* נכתב: . במהלך העבודות על האלבום, עבדה וקסמן עם שגב בשונה משני אלבומי האולפן הראשונים שלה, אותם הפיק חמי רודנר.

## וידאו קליפ
האודיו הרשמי של "צופה בך" הועלה ליוטיוב ב-5 בספטמבר 2019.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי איגי וקסמן
קטגוריה:שירים בעברית
קטגוריה:שירים שנכתבו על ידי איגי וקסמן
קטגוריה:שירים שהולחנו על ידי ערן רייס
קטגוריה:שירים שהופקו על ידי טל שגב
קטגוריה:סינגלים בהוצאת הד ארצי
גלדיס אלר

**גלדיס אלר** (באנגלית: **Gladys Aller**;  13 ביולי 1915 – 5 במרץ 1970) הייתה ציירת אמריקאית ממוצא יהודי.

## משפחה
גלדיס אלר נולדה במסצ'וסטס. משפחתה הייתה מעורבת במוזיקה ובתעשיית הקולנוע. אביה היה מהגר רוסי יהודי שעבר עם אחיו, ג'וזף אלר, להוליווד ב-1920 כדי לעבוד בתעשיית הקולנוע. דודה ג'וזף ניהל את חדר החושך עבור ד.ה. גריפית בעוד אביה מכר סרטים גולמיים לאולפנים עבור דופונט. דודה מודסט אלטשולר היה המנצח והמייסד של התזמורת הסימפונית הרוסית ואילו דודה גרגורי (גרישה) אלר ובת דודתה אלינור אלר היו שניהם צ'לנים ובן דודה היה הפסנתרן ויקטור אלר. בן דודה בוריס לוון היה מנהל אמנותי.

### 1915–1940
היא הייתה החברה הצעירה ביותר שהתקבלה לאגודת צבעי המים של קליפורניה  בגיל 14. בגיל 15 היא עזבה את התיכון כדי ללמוד במכון אוטיס לאמנות (לימים קולג' אוטיס לאמנות ועיצוב). היא גם למדה בלוס אנג'לס במכון צ'וינארד לאמנות. ב-1933 היא נסעה לניו יורק כדי ללמוד בליגת הסטודנטים לאמנות של ניו יורק עם ג'ורג' גרוס, ריצ'רד לאהי וג'ון סלואן.

ציור צבעי המים שלה "הלן" נרכש על ידי מוזיאון המטרופוליטן של ניו יורק ב-1937. בעלון מוזיאון המטרופוליטן לאמנות 35.11 בשנת 1940, כתב הארי ב. ווהל, "החוף המערבי ייצר בשנים האחרונות יבול מבטיח במיוחד של ציירי צבעי מים, כולל מילארד שיטס, דונג קינגמן, ג'ורג' פוסט, אלכסנדר נפוטה, מילפורד זורנס וגלדיס אלר." 

### 1940–1970
ב-14 ביולי 1941 היא נישאה לאורתודנט ד"ר יוג'ין "ג'ימי" פרבר, ועברה איתו ללוס אנג'לס. לאחר שהיפנים תקפו את פרל הארבור בדצמבר של אותה שנה, בעלה הצטרף לחיל האוויר האמריקאי כרופא שיניים. היא ליוותה אותו לתפקידיו בבסיס חיל האוויר המילטון בצפון קליפורניה, ובשדה התעופה של הצבא טונופה בנבדה. היא לימדה ציור לנשות הקצינים והוקסמה מהנוף שם, ציירה את "שתי נשים של טונופה". היא גם ציירה את "הכביסה של טונופה" תוך התמקדות במהגרות הפועלות.

לאחר המלחמה הם חזרו ללוס אנג'לס, שם בעלה החל לעבוד בבוורלי הילס, והם גידלו שני ילדים. מספר דיוקנאות נשים בסגנון הקוביסטי צוירו לאחר המלחמה, כמו "גברת עם כובע".

בשנות ה-60 גלדיס אלר, הידועה כגלדיס פרבר, הפכה פעילה פוליטית, החל מהמאבק על אויר הנקי שהוביל לחוק האוויר הנקי. היא הייתה אחת החברות המקוריות של נשים לפירוק נשק גרעיני ואמנת איסור הניסויים הגרעינים. היא נסעה לברית המועצות בעיצומה של המלחמה הקרה, טיול שכינו "מטוס השלום של הנשים למוסקבה" ב-1963.  לאחר מכן היא הפכה פעילה בתנועה נגד מלחמת וייטנאם.

מבחינה אמנותית, בשנות ה-50 וה-60, עבודתה התרחקה מצבעי מים ושמנים פיגורטיביים לכיוון אקספרסיוניזם מופשט מההשפעות המוקדמות יותר של אסכולת אשקאן, אסכולת דרום קליפורניה לצבעי מים, דייגו ריברה ותנועת ציורי הקיר המקסיקנית והאקספרסיוניזם הגרמני.

קבוצה קרובה של נשים ציירות התכנסה בסטודיו שלה בשנות ה-60, שלעיתים קרובות שילבו אמנות עם פוליטיקה. מרי קלארק, לוסי אדלמן, וואלאס אלברטסון היו חלק מהציירים האחרים בקבוצה.

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:ציירות אמריקאיות
קטגוריה:ציירות יהודיות
קטגוריה:אמריקאים שנולדו ב-1915
קטגוריה:אמריקאיות שנולדו ב-1915
קטגוריה:אמריקאים שנפטרו ב-1970
קטגוריה:אמריקאיות שנפטרו ב-1970
יחסי ישראל–ניואה

**יחסי ישראל–ניואה** הם היחסים הדיפלומטיים בין **[[מדינת ישראל]]** ל**[[ניואה]]**. היחסים כוננו ב-1 באוגוסט 2023.

## סקירה כללית
ניואה אמנם אינה חברה באו"ם, אך משתתפת במגוון רחב של ארגונים בינלאומיים, בעיקר באזור אסיה והאוקיינוס השקט. היא גם מקיימת יחסים דיפלומטיים עם כ-20 מדינות, בהן סין, יפן, אוסטרליה, הודו, הפיליפינים וצ'ילה. המדינה הזעירה כבר הביעה תמיכה בישראל בכמה פורומים בינלאומיים, כולל תמיכה בצירוף ישראל ל-ADB, הבנק האסייתי לפיתוח.

ב-1 באוגוסט 2023 הוכרז כינון יחסים דיפלומטיים בין ישראל למדינת האי, ניואה. שגריר ישראל בניו זילנד רן יעקובי, השליח הרשמי הראשון מטעם ישראל לניואה הגיע למדינה לרגל קבלת פנים לכבוד 75 שנה לישראל, במהלכה הוכרז על כינון היחסים בין שתי המדינות. כינון היחסים הושג כחלק ממאמציה של ישראל לחזק את הקשרים עם מדינות האוקיינוס השקט.

טקס החתימה נערך בין רן יעקובי וראש ממשלת ניואה, דלטון טגלאגי בבירת המקום, אלופי.

## קישורים חיצוניים

* 
*
* 

קטגוריה:יחסי ישראל – ניו זילנד
קטגוריה:ניואה
תחנת אורחובו

**תחנת אורחובו** (ברוסית: **Орехово**) היא תחנת הרכבת התחתית של מוסקבה בקו זמוסקבורצקאיה.

היא ממוקמת ברובע צפון אורחובו-בוריסובו של המחוז האדמיניסטרטיבי הדרומי של מוסקבה.

התחנה נפתחה ב-30 בדצמבר 1984, והיא ממוקמת בין התחנות צאריצינו ודומדדובסקאיה.

שעת פתיחת התחנה ב-05:35, שעת סגירת התחנה לכניסת נוסעים ב-01:00. ממוקמת בעומק שּלּ 9 מטר.

## גלריה

קובץ:Southern vestibule of Orekhovo metro station (26.11.2024).jpg|לובי התחנה
קובץ:Vestibule of Orekhovo metro station 2023-12 1703259583.jpg|בתוך הלובי


## קישורים חיצוניים

## הערות שוליים

אורחובו
תחנת וולז'סקאיה

**תחנת וולז'סקאיה** (ברוסית: **Волжская**) היא תחנה של הרכבת התחתית של מוסקבה בקו ליובלינסקו-דמיטרובסקאיה.

התחנה ממוקמת בין שלוש נפות טקסטילשצ'יקי, ליובלינו וקוזמינקי של המחוז האדמיניסטרטיבי הדרום-מזרחי של מוסקבה.

תחנת וולז'סקאיה נפתחה ב-28 בדצמבר 1985, והיא ממוקמת בין התחנות פצ'טניקי וליובלינו.

תחנת וולז'סקאיה קיבלה את שמה משדרת וולז'סקי הסמוכה. היא אחת התחנות הרדודות ביותר במטרו של מוסקבה, ממוקמת בעומק של 8 מטר.

## קישורים חיצוניים

## הערות שוליים

וולז'סקאיה
ברנדון ואסקס

**ברנדון ואסקס טולדו** (באנגלית: **Brandon Vázquez Toledo**; נולד ב-14 באוקטובר 1998) הוא כדורגלן אמריקאי שמשחק כחלוץ באוסטין ובנבחרת ארצות הברית.

## קריירה
ואסקס חתם בקבוצת ה-MLS, אטלנטה יונייטד, בדצמבר 2016 לקראת עונת הבכורה שלה בליגה. בשתי העונות הראשונות שלו במועדון, תחת המנג'ר טאטה מרטינו, ואסקס הוצב כשחקן כנף ולא בעמדתו הטבעית כחלוץ. בקבוצת המילואים, ואסקס רשם 21 הופעות וכבש שער אחד במהלך שתי העונות הללו.

ב-19 בנובמבר 2019, נבחר ואסקס על ידי נאשוויל בדראפט של ה-MLS לשנת 2019. לאחר מכן, הוא הועבר לסינסינטי, שם תחילה שימש כמחליף. הוא עשה את פריצת הדרך שלו בעונת 2022 תחת המנג'ר החדש פט נונן. לאחר מכן, הוא קבע את שיא השערים בעונה אחת בתולדות המועדון. ב-3 באוגוסט 2022, נבחר ואסקס לשחק בקבוצת האולסטאר של ה-MLS. ואסקס הפך לשחקן השני ממועדון סינסינטי שנבחר אי פעם לסגל כוכבי ה-MLS.

ב-10 בינואר 2024 חתם במונטריי המקסיקנית

## נבחרת לאומית
ואסקס ערך את הופעת הבכורה שלו בנבחרת ארצות הברית ופתח במשחק ידידות בינלאומי נגד נבחרת סרביה ב-25 בינואר 2023, באצטדיון בנק קליפורניה בלוס אנג'לס.

## קישורים חיצוניים

## הערות שוליים

קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:כדורגלני אטלנטה יונייטד
קטגוריה:כדורגלני סינסינטי
קטגוריה:כדורגלני מונטריי
קטגוריה:כדורגלני אוסטין
קטגוריה:כדורגלני נבחרת ארצות הברית
קטגוריה:אמריקאים שנולדו ב-1998
מתאוס פרנסה

**מתאוס פרנסה דה אוליביירה** (בפורטוגזית: **Matheus França de Oliveira**; נולד ב-1 באפריל 2004) הוא כדורגלן ברזילאי המשחק כקשר התקפי בקבוצת ואסקו דה גאמה, בהשאלה מקריסטל פאלאס.

## קריירה
מתאוס פרנסה הצטרף לקבוצת הנוער של המועדון הברזילאי פלמנגו בגיל 12 והפך במהרה לאחד השחקנים הבולטים שלהם. בדצמבר 2021, הוא ערך את הופעת הבכורה שלו בקבוצה הבוגרת של פלמנגו, והפגין את כישוריו ואת הפוטנציאל שלו. החוזה של פרנסה עם פלמנגו כלל סעיף שחרור של 200 מיליון אירו. באוגוסט 2023, פרנסה עבר לקריסטל פאלאס מהפרמייר ליג תמורת סכום של כ-20 מיליון אירו.

ב-27 באוגוסט 2025 הושאל לואסקו דה גאמה.

## נבחרת לאומית
פראנסה ייצג את מדינתו בנבחרת ברזיל עד גיל 16, ורשם שש הופעות. הוא גם זומן לנבחרת ברזיל עד גיל 20, באליפות דרום אמריקה עד גיל 20 ב-2023. עם זאת, פלמנגו שהייתה קבוצתו באותה תקופה, ביקשה את שחרורו על מנת שישתתף בגביע העולם למועדונים.

## תארים
**קריסטל פאלאס**

* הגביע האנגלי: 2024/2025
* מגן הקהילה: 2025

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פלמנגו
קטגוריה:כדורגלני קריסטל פאלאס
קטגוריה:כדורגלני ואסקו דה גאמה
קטגוריה:ברזילאים שנולדו ב-2004
משפחת לניאדו

**משפחת לניאדו** נחשבת לאחת המשפחות המיוחסות בקרב יהדות חלב, והעמידה רצף של 7 דורות של רבנים (בחלב) במשך כמאתיים שנה. יש אומרים שפירוש המילה "לניאדו" הוא "שעיר", ויש משערים שהוא מהשם "לינייה" שפירושו "עץ" בשפה הקסטיליאנית.

אחדים מבני משפחת לניאדו, כונו בשם משפחה נוסף, כגון: "לניאדו-מלכי שובה", לניאדו-סומך" או "לניאדו-זג'יר". למעשה, כולם הם בני אותה משפחה, הכינויים הנוספים באו להבדיל בין שנים מבני אותה משפחה שנקראו בשם דומה.

## שורשי המשפחה וראשיתה
רבי שמואל לניאדו, אבי המשפחה, היה ממגורשי ספרד.
לפי המסורת של קהילת יהודי חלב, נשלח רבי שמואל לארם צובא (חלב) על ידי רבי יוסף קארו מהעיר צפת, לבקשתם של חכמי ארם צובא לשלוח להם רב שיעמוד בראשם.
באיגרת ששלח להם רבי יוסף קארו, כתב להם על רבי שמואל לניאדו "הנה אנכי שולח לכם איש אשר כמוני".

## שושלת משפחת לניאדו
500px|שמאל
*רבי שמואל לניאדו (נפטר ה'רצ"ב, 1532).
*בנו, רבי אברהם לניאדו (נפטר ה'שמ"ה, 1585).
*בנו, רבי שמואל לניאדו, "בעל הכלים" (נפטר בשנת ה'ש"ע, 1610).
*בנו, רבי אברהם לניאדו ("הרב המוסמך"), בשנת ה'שפ"ג (1623) לערך עזב את ארם צובא ועלה להתיישב בירושלים.
*בנו (בכורו), רבי שלמה לניאדו [הזקן] (נפטר ה'ת"ס, 1700). לא היו לו ילדים.
*רבי אברהם לניאדו.
*בנו, רבי שמואל לניאדו (נפטר ה'תק"י, 1750). היה תלמיד של רבי שלמה לניאדו ״הזקן״.
*בנו, רבי רפאל שלמה לניאדו, מחבר ספר "בית דינו של שלמה" (נפטר ה'תקנ"ד, 1793). בנו הוא רבי אפרים לניאדו, מחבר ספר "דגל מחנה אפרים" (נפטר ה'תקס"ה, 1805) מכונה גם "הרב הדיין".
*אחיו, רבי אליהו לניאדו (נפטר ה'תקמ"ו, 1786).
*בנו, רבי שמואל לניאדו
*בנו, רבי עובדיה לניאדו (נפטר ה'תקע"ח, 1818), מכונה "הרב החסיד".
*בנו, רבי אברהם לניאדו (נפטר ה'תרמ"ב, 1882), מכונה "הרב המכוון".
*בנו, רבי מאיר לניאדו (נפטר התרע"א, 1911). מכונה "הרב הסופר". היו לו ארבעה בנים: רבי אברהם, רבי רפאל שלמה, רבי עובדיה ורבי דוד.
*בנו, רבי רפאל שלמה לניאדו (נפטר ה'תרפ"ה, 1925). בנו עו"ד מאיר לניאדו שימש כנשיא ועד העדה הספרדית בירושלים.

## סדר הרבנות בעיר חלב
*ה'שס"א - הש"ע (1601 -1610) - כיהן כרב העיר חלב רבי שמואל לניאדו (בעל הכלים).
*הש"ע - ה'שפ"ג (1610 - 1623) - כיהן בנו, רבי אברהם לניאדו.
*ה'ת"י - ה'ת"ס (1650 - 1700) - כיהן בנו, רבי שלמה לניאדו [הזקן].
*ה'ת"ס - ה'ת"ע (1700 - 1710) - כיהן רבי אברהם לניאדו, שגם היה מצאצאי רבי שמואל לניאדו.
*ה'ת"ע - ה'תק"י (1710 - 1750) - כיהן בנו, רבי שמואל לניאדו.
*ה'תק"י - ה'תקמ"ז (1750 - 1787) - כיהן בנו, רבי רפאל שלמה לניאדו.
*ה'תקמ"ז - ה'תקס"ה (1787 - 1805) - כיהן בנו, רבי אפרים לניאדו.

## לקריאה נוספת
*דוד לניאדו, **לקדושים אשר באר"ץ**: לתולדות חכמי ורבני אר"ץ, מהדורה שנייה בעריכת אליהו עטייה, ירושלים תש"ם, עמ' עב - פט
*משה בצרי, **ליקוטי המליץ**, בתוספת מבוא ותולדות משפחת לניאדו, מכון הכתב, ירושלים תשס"ה (2005)
***יהודי סוריה: היסטוריה, תרבות וזהות** עורך ירון הראל, רמת גן : הוצאת אוניברסיטת בר-אילן, תשע"ו 2015
*לאה בורנשטיין-מקובצקי, שושלת לאניאדו כמעצבת ההנהגה והמשטר בקהילת חלב במאות ה-16 עד ה-18, בתוך: יוסף הקר וירון הראל (עורכים), **לא יסור שבט מיהודה**; הנהגה, רבנות וקהילה בתולדות ישראל, ירושלים: מוסד ביאליק, תשע"א, עמ' 251

## הערות שוליים

*
לניאדו
גדעון אילת (טייס)

**גדעון אילת** (נולד בדצמבר 1952) הוא קצין צה"ל בדימוס בדרגת תת-אלוף. כיהן כראש להק המודיעין.

## שירות צבאי
בשנת 1970 התגייס לחיל האוויר וסיים קורס טיס במגמת קרב. עם סיום הקורס, הוצב כטייס קרב בטייסת 201, טייסת F-4 פנטום ("קורנס"). את גיחתו המבצעית הראשונה במטוס ערך במלחמת יום הכיפורים בחזית הדרום. בהמשך לקח חלק בלחימה גם בחזית הצפון. בשנים 1983-1985 פיקד על טייסת 109. לאחר מכן, בשנים 1987–1988, פיקד על טייסת 117 בעת קליטת מטוסי F-16C/D. בשנים 1992–1994 שימש כמפקד בסיס רמת דוד ובשנים 1994–1996 שימש כראש להק המודיעין.

## הערות שוליים

קטגוריה:טייסי חיל האוויר הישראלי
קטגוריה:ראשי להק המודיעין
קטגוריה:תתי-אלופים בחיל האוויר
קטגוריה:חיילי חיל האוויר במלחמת יום הכיפורים
קטגוריה:חיילי חיל האוויר במלחמת לבנון הראשונה
קטגוריה:מפקדי בסיס רמת דוד
קטגוריה:ישראלים שנולדו ב-1952
זכוכית סערה

ממוזער| כלי זכוכית הסערה של פיצרוי
**זכוכית הסערה** או כלי זכוכית מזג האוויר הכימית (באנגלית: **Storm glass**), היה מכשיר שעזר לחזות מזג אוויר בראשית המאה ה-19. הוא היה מורכב מתערובת נוזלים ומינרלים מיוחדת שהוכנסה לתוך מכל מזכוכית שקופה ואטומה. הממציא האמין שמצב ההתגבשות בתוך הנוזל קשור למזג האוויר. הממציא אינו ידוע אך המכשיר הפך פופולרי בשנות ה-60 של המאה ה-19, לאחר שפורסם וקודם על ידי אדמירל הצי המלכותי רוברט פיצרוי שטען כי:

**תרגום**:- אם הכלי קבוע, ללא הפרעה, באוויר חופשי, לא חשוף לקרינה, אש או שמש, אלא באור רגיל בחדר מאוורר היטב או אוויר חיצוני, התערובת הכימית במה שנקרא כלי זכוכית הסערה משנה את אופייה עם כיוון הרוח, לא עוצמתה, במיוחד (אם כי הוא עשוי להשתנות במראהו בלבד) מסיבה שינוי המתח החשמלי.

הרכב הנוזל בכלי הסערה משתנה, אך בדרך כלל הוא מכיל "קמפור, מינרלים שונים, המומסים בכוהל, המעורב עם מים וקצת אוויר". מכשירים אלה ידועים בימינו כבעלי ערך מועט בחיזוי מזג האוויר אך ממשיכים להיות מסקרנים.

## תיאור
שמאל|ממוזער| קריסטלים צומחים בכלי הסערה של רוברט פיצרוי
הנוזל בתוך כלי זכוכית הסערה, הוא תערובת של מספר מרכיבים, לרוב מים מזוקקים, אתנול, אשלגן חנקתי, אמוניום כלוריד וקמפור. התערובת הספציפית הזו פורסמה וקודמה על ידי האדמירל רוברט פיצרוי למרות שמכשירים דומים היו קיימים אפילו שני עשורים קודם לכן בגרסאות שונות באיטליה, צרפת וגרמניה.

פיצרוי רשם בקפידה את האופן שבו כלי זכוכית הסערה מציג את מזג האוויר החזוי:
* ממוזער| קטלוג של מכשירי זכוכית סערה מ־1863 אם הנוזל בכלי שקוף, מזג האוויר יהיה בהיר וצלול.
* אם הנוזל מעונן, מזג האוויר יהיה מעונן גם כן, אולי עם משקעים .
* אם יש נקודות קטנות בנוזל, ניתן לצפות למזג אוויר לח או ערפילי.
* כוס עכורה עם כוכבים קטנים מעידה על סופות רעמים.
* אם הנוזל מכיל כוכבים קטנים בימי חורף שטופי שמש, אז מגיע שלג.
* אם יש פתיתים גדולים בכל הנוזל, הוא יהיה מעונן בעונות מתונות או מושלג בחורף.
* אם יש גבישים בתחתית הכלי, זה מצביע על כפור.
* אם נוצרים חוטים בחלק העליון, תהיה רוח.

גרסה של המכשיר הייתה זמינה במאה ה-18 בצרפת והממציא שלה אינו ידוע. בשנת 1859, סופות אלימות תקפו את האי הבריטי. בתגובה, הכתר הבריטי באמצעות הצי המלכותי, חילק את כלי זכוכית הסערה של פיצרוי, שנודעו אז כ"ברומטרי הסערה של פיצרוי", לקהילות דייגים קטנות, רבות, ברחבי האיים הבריטים לצורך קבלת החלטות לפני הפלגת ספינות הדיג לים הפתוח.

## הדיוק
בשנת 1863 פרסם המדען צ'ארלס טומלינסון  ניתוח ב-The Philosophical Magazine שבו כתב את מסקנתו לגבי הדיוק של כלי חיזוי הסערה, "אני חושב שניתן בהחלט להסיק מהניסויים והתצפיות הללו שכלי זכוכית הסערה פועל כסוג גס של תרמוסקופ , מדחום נחות, לרוב המטרות של התצפית." ב-2008 מאמר בג'ורנל לגידול קריטאלים Journal of Crystal Growth הגיע למסקנה דומה ששינוי הטמפרטורה הוא הגורם היחיד לצמיחת גבישים בכלי זכוכית הסערה.

## ראו גם
* ברומטר
* היסטוריה של המטאורולוגיה
* תחנת מזג אוויר
* חיזוי מזג אוויר

## קישורים חיצוניים
 
* 
* דבריו של אדמירל פיצרוי על ברומטרים ומדחום
* הופעת גבישים בזכוכית סערה, כאשר מזג האוויר משתנה (וידאו)
* אודות כלי זכוכית הסערה באתר bitsandpieces
* Teardrop Fitzroy's Storm Glass 
* 

## הערות שוליים

קטגוריה:מכשירי מדידה במטאורולוגיה
קטגוריה:מטאורולוגיה
יאקוב ואדלייך

**יאקוב ואדלייך** (בצ'כית: **Jakub Vadlejch**; נולד ב-10 באוקטובר 1990) הוא אתלט צ'כי, סגן האלוף האולימפי (טוקיו 2020), סגן אלוף העולם (לונדון 2017) ואלוף אירופה (רומא 2024) בהטלת כידון.

## ביוגרפיה
### 2010
באליפות אירופה שנערכה ביולי בברצלונה, ספרד סיים ואדלייך במקום 16 בהטלת כידון בתוצאה של 76.04 מטר.

### 2011
באליפות העולם שנערכה בספטמבר בדאיגו, קוריאה הדרומית סיים במקום 16 בהטלת כידון בתוצאה של 80.08 מטר.

### 2012
באולימפיאדת לונדון שנערכה באוגוסט סיים במקום 25 בתוצאה של 77.61 מטר.

### 2014
באליפות אירופה שנערכה באוגוסט בציריך, שווייץ סיים במקום 20 בתוצאה של 75.14 מטר.

### 2015
באליפות העולם שנערכה באוגוסט בבייג'ינג, הרפובליקה העממית של סין סיים במקום 20 בתוצאה של 78.95 מטר.

### 2016
באליפות אירופה שנערכה ביולי באמסטרדם, הולנד סיים במקום תשיעי בתוצאה של 78.12 מטר.

באולימפיאדת ריו דה ז'ניירו שנערכה באוגוסט סיים במקום שמיני בהטלת כידון בתוצאה של 82.48 מטר.

### 2017
#### סגן אלוף העולם
באליפות העולם שנערכה באוגוסט בלונדון, הממלכה המאוחדת זכה במדליית כסף בשיא אישי חדש של 89.73 מטר, אחרי יוהנס פטר מגרמניה (89.89 מטר) ולפני פטר פרידריך מצ'כיה (88.43 מטר).

### 2018
באליפות אירופה שנערכה באוגוסט בברלין, גרמניה סיים במקום שמיני בתוצאה של 80.64 מטר.

### 2019
באליפות העולם שנערכה באוקטובר בדוחה, קטר סיים במקום חמישי בתוצאה של 82.19 מטר.

### 2021
#### סגן אלוף אולימפי
באולימפיאדת טוקיו שנערכה באוגוסט זכה ואדלייך במדליית כסף בהטלת כידון בתוצאה של 86.67 מטר, אחרי ניראז' צ'ופרה מהודו (87.58 מטר) ולפני ויטזסלב וסלי מצ'כיה (85.44 מטר).

### 2022
#### מדליית ארד באליפות העולם
באליפות העולם שנערכה ביולי ביוג'ין, אורגון, ארצות הברית זכה במדליית ארד בהטלת כידון בתוצאה של 88.09 מטר, אחרי אנדרסון פיטרס מגרנדה (90.54 מטר) וניראז' צ'ופרה (88.13 מטר).

#### סגן אלוף אירופה
באליפות אירופה שנערכה באוגוסט במינכן, גרמניה זכה במדליית כסף בתוצאה של 87.28 מטר, אחרי יוליאן ובר מגרמניה (87.66 מטר) ולפני לאסי אטלטאלו מפינלנד (86.44 מטר).

### 2023
#### מדליית ארד נוספת באליפות העולם
באליפות העולם שנערכה בבודפשט שבהונגריה באוגוסט זכה במדליית ארד בתוצאה של 86.67 מטר, אחרי ניראז' צ'ופרה מהודו (88.17 מטר) וארשד נדים מפקיסטן (87.82 מטר).

### 2024
באליפות אירופה שנערכה ביוני ברומא שבאיטליה זכה במדליית זהב בהטלת כידון בתוצאה של 88.65 מטר, לפני יוליאן ובר (85.94 מטר) ואוליבר הלאנדר מפינלנד (85.75 מטר).

באולימפיאדת פריז סיים במקום רביעי בהטלת כידון בתוצאה של 88.50 מטר.

### 2025
באליפות העולם שנערכה בטוקיו שביפן סיים במקום 11 בהטלת כידון בתוצאה של 78.71 מטר.

## שיאים אישיים
* הטלת כידון: 90.88 מטר (2022)

## קישורים חיצוניים

קטגוריה:מטילי כידון צ'כים
קטגוריה:אלופי אירופה באתלטיקה
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:מטילי כידון באולימפיאדת טוקיו (2020)
קטגוריה:משתתפים צ'כים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:נושאי דגל צ'כיה באולימפיאדה
קטגוריה:פראג: אישים
קטגוריה:צ'כים שנולדו ב-1990
BogoMips

**BogoMips** (הלחם מילים של "Bogus" ו-"MIPS"; בתרגום חופשי: מיליוני פקודות מזויפות בשנייה) הוא מדד גס למהירות המעבד המרכזי, המחושב על ידי ליבת לינוקס בעת אתחול מערכת המחשב, על מנת לכייל לולאת המתנה פעילה פנימית. הפונקציה `udelay`משתמשת בלולאה זו כדי לבצע המתנה פעילה מדויקת בלי תלות במהירות המעבד. 

בניגוד לתוכנות סינתטיות להשוואת ביצועי מעבדים המנסות למדוד את ביצועי המעבד באמצעות חיקויה התנהגות אופיינית של תוכנה אמיתית, Bogomips לא מבצעת פקודות אופייניות אלא לולאה של אוסף פקודות מצומצם שמטרתו העיקרית היא, להמתין שהזמן יחלוף.

לעיתים קרובות מקובל לצטט בהומור את ההגדרה הבאה למונח "מספר הפעמים בשנייה, בכפולות של מיליון, שמעבד יכול לא לעשות דבר".

## היסטוריה
לארס ויצניוס, ששימש כעוזר הוראה במחלקה למדעי המחשב באוניברסיטת הלסינקי פרסם בשנת 1993 ב comp.os.linux את ההודעה הבאה המסבירה מדוע הדבר נחוץ בליבת לינוקס:

: MIPS הוא קיצור של מיליוני הוראות לשנייה. זהו מדד למהירות החישוב של מעבד. כמו רוב המדדים האלו, משתמשים בו לרעה באופן תכוף.( קשה מאוד לבצע השוואה נכונה של ה-MIPS בן סוגים שונים של מחשבים ).
: ה-BogoMips הומצא על ידי לינוס עצמו עבור גרסת ליבת לינוקס 0.99.11 (מיום 11 ביולי 1993). בגרסה זו, התעורר הצורך בלולאת תזמון המבצעת "המתנה פעילה" למדידת זמנים קצרים מאוד או מדידת זמן מדויקת יותר מאשר משיטות המתנה אחרות. את לולאת התזמון, היה צורך לכייל בהתאם למהירות המעבד.
: כדי לעשות זאת, ליבת מערכת ההפעלה, בזמן האתחול, מדדה את זמן הביצוע של לולאת המתנה פעילה מסוימת. BogoMips נותן אינדיקציה מסוימת למהירות המעבד. אינדיקציה זו איננה מדעית כך שראוי לקרוא לה זיוף. ומכאן בא השם BogoMips כשאר "Bogo" נגזר מ Bogus שמשמעותו היא זיוף.
: הסיבות (יש שתיים) שהמדד מודפס במהלך האתחול הםː
: א) הדבר שימושי ברמה מסוימת לצורך ניפוי באגים ולבדיקה שהמטמון וכפתור הטורבו של המחשב עובדים.
: ב) לינוס אוהב לצחקק כשהוא רואה אנשים מבולבלים מהחדשות.

## דירוג BogoMips
ניתן להשתמש בטבלה הבאה כדי להעריך מראש, באופן משוער, את מדד ה-BogoMips.

ה**דירוג** הוא עבור מעבד מסוים המריץ גרסת לינוקס עכשווית.

**האינדקס** משמש למטרות השוואה. הוא מיצג את היחס, עבוד מהירות מעבד מסוימת, למדד של מעד אינטל 386DX CPU.

במערכת ההפעלה לינוקס ערך ה-BogoMips מופיע בקובץ cpuinfo :

ניתן למצוא את הערך על ידי שימוש בפקודת החיפושː
```console
$ grep -i bogomips /proc/cpuinfo
```


## המתנה מבוססת טיימר
בגרסת הליבה 2.6, BogoMIPS מיושם על ידי חישוב הפרמטר loops_per_jiffy השמש את פונקציות ההמתנה הפעילה udelay ו- ndelay המשמשות למדידת זמן מדויקת.

בשנת 2012, חברת ARM תרמה מימוש `udelay` חדש המאפשר להשתמש בטיימר המערכת המובנה ברבים ממעבדי ARMv7 במקום בלולאת המתנה פעילה. מימוש זה שוחרר בגרסה 3.6 של ליבת לינוקס. המתנה מבוססת טיימר יציבה יותר במערכות המשתמשות בהתאמה דינמית של תדר השעון כדי להתאים באופן דינמי את מהירות המעבד בזמן ריצה, מכיוון שערכי `loops_per_jiffies` לא בהכרח משתנים באופן ליניארי. כמו כן, מכיוון שתדר הטיימר ידוע מראש, אין צורך בכיול בזמן האתחול.

## קישורים חיצוניים
* BogoMips Mini-Howto, V38

## הערות שוליים

קטגוריה:לינוקס
ניקולאס מיקלסון

**לוק סאה ניקולאס קנגקטקיד מיקלסון** (בדנית: **Look Saa Nicholas Kengkhetkid Mickelson**, בתאית: **ลูกโซ่ นิโคลัส เก่งเขตกิจ มิคเคลสัน**; נולד ב-24 ביולי 1999 בסקיין שבנורווגיה) הוא כדורגלן נורווגי-תאילנדי המשחק בעמדת המגן הימני בקבוצת אלוורסברג מבונדסליגה השנייה ובנבחרת תאילנד.

## קריירת מועדונים
מיקלסון גדל במחלקות הנוער של אוטסטאד והאמקאם. הוא החל את הקריירה המקצוענית שלו במדי הקבוצה הבוגרת של האמקאם במסגרת הליגות הנמוכות בנורווגיה, וערך 55 הופעות ליגה במדי המועדון.

ב-12 בינואר 2019 חתם מיקלסון בסטרומסגודסט מליגת העל הנורווגית. הוא ערך 29 הופעות ליגה במדי המועדון.

ב-31 באוגוסט 2021 חתם מיקלסון באודנסה בולקלוב מליגת העל הדנית.

## קריירה בינלאומית
מיקלסון שיחק בנבחרות הצעירות של נורווגיה.

ב-25 במרץ 2023 ערך מיקלסון את הופעת הבכורה שלו בנבחרת תאילנד, בהפסד 3-1 לנבחרת סוריה במשחק ידידות.

נכלל בסגל נבחרת תאילנד לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים נורווגים
קטגוריה:מגני כדורגל נורווגים
קטגוריה:כדורגלנים תאילנדים
קטגוריה:מגני כדורגל תאילנדים
קטגוריה:כדורגלני סטרומסגודסט
קטגוריה:כדורגלני אודנסה בולקלוב
קטגוריה:כדורגלני אלוורסברג
קטגוריה:כדורגלני נבחרת תאילנד
קטגוריה:כדורגלני גביע אסיה 2023
קטגוריה:ספורטאים זרים בדנמרק
קטגוריה:נורווגים שנולדו ב-1999
קטגוריה:תאילנדים שנולדו ב-1999
אנחל טורס

**אנחל יסיד טורס קיניונס** (בספרדית: **Ángel Yesid Torres Quiñones**; נולד ב-6 באפריל 2000 בבוגוטה שבקולומביה) הוא כדורגלן קולומביאני המשחק בעמדת קשר הכנף בקבוצת דינמו קייב מליגת העל האוקראינית.

## קריירת מועדונים
טורס גדל במחלקות הנוער של ריאל אקדמיה ופורטו. בשנת 2019 החל לשחק בקבוצת המילואים של פורטו. ב-20 בינואר 2021 חתם טורס באלברקה מהליגה הפורטוגלית השלישית, במדיה ערך 26 הופעות ליגה והבקיע ארבעה שערים.

ב-1 ביולי 2022 חתם טורס בבלזאן מליגת העל המלטזית. בעונתו הראשונה במועדון ערך 23 הופעות ליגה, בהן הבקיע 15 שערים.
## תארים
* אליפות אוקראינה:  2024/2025
## קישורים חיצוניים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני דינמו קייב
קטגוריה:קולומביאנים שנולדו ב-2000
פארס שעיבי

**פארס שעיבי** (בערבית: **فارس شعيبي**, בצרפתית: **Farès Chaïbi**; נולד ב-28 בנובמבר 2002 בליון שבצרפת) הוא כדורגלן אלג'יראי-צרפתי המשחק בעמדת קשר הכנף בקבוצת איינטרכט פרנקפורט מהבונדסליגה ובנבחרת אלג'יריה.

## קריירת מועדונים
שעיבי גדל במחלקות הנוער של FC ליון וטולוז. בשנת 2020 החל לשחק בקבוצת המילואים של טולוז. ב-7 באוגוסט 2022 ערך את הופעת הבכורה שלו בקבוצה הראשונה של המועדון, בתיקו 1-1 נגד ניס במסגרת המחזור הראשון בליגת העל הצרפתית לעונת 2022/2023. ב-17 בספטמבר הבקיע את שער הבכורה שלו במועדון, בהפסד 2-1 לליל במסגרת המחזור השמיני בליגה. בעונתו הראשונה בקבוצה הראשונה של המועדון ערך 36 הופעות ליגה, בהן הבקיע חמישה שערים.

בקיץ 2023 עבר שעיבי לאיינטרכט פרנקפורט מהבונדסליגה תמורת 17 מיליון אירו, שם חתם על חוזה לחמש שנים. בעונת הבכורה שלו בקבוצה, 2023/24, הבקיע שעיבי שני שערי ליגה ב-28 הופעות, וסייע לפרנקפורט לסיים במקום השישי בליגה.

## קריירה בינלאומית
ב-23 במרץ 2023 ערך שעיבי את הופעת הבכורה שלו בנבחרת אלג'יריה, בניצחון 2-1 על נבחרת ניז'ר במסגרת מוקדמות גביע אפריקה לאומות 2023.

נכלל בסגל נבחרת אלג'יריה לטורניר גביע אפריקה לאומות 2023.

נכלל בסגל הנבחרת לטורניר גביע אפריקה לאומות 2025.

## תארים
;טולוז
* הגביע הצרפתי (1): 2022/2023

## קישורים חיצוניים

## הערות שוליים

קטגוריה:כדורגלנים אלג'יראים
קטגוריה:קשרי כדורגל אלג'יראים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני טולוז
קטגוריה:כדורגלני איינטרכט פרנקפורט
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:צרפתים שנולדו ב-2002
יומנה של נואל

**יומנה של נואל** (באנגלית: **The Noel Diary**) הוא סרט דרמה קומדיה רומנטית לחג המולד משנת 2022 בבימויו של צ'ארלס שייר, אשר נכתב על ידי רבקה קונור, דייוויד גולדן, צ'ארלס שייר וריצ'רד פול אוונס. בסרט מככבים ג'סטין הארטלי, בארט דוס, בוני בדליה, אסנס אטקינס וג'יימס רימר.

הסרט עלה לשידור ב-24 בנובמבר 2022 בנטפליקס.

## עלילה
כאשר הסופר הפופולרי ג'ייק טרנר (ג'סטין הארטלי) חוזר לבית ילדותו בחג המולד, על מנת לסגור את עניינה של אמו המנוכרת שנפטרה, הוא מגלה יומן שעשוי להכיל מידע הקשור לעבר שלו ושל רייצ'ל (בארט דוס), אישה צעירה ומעניינת במסע משלה. רייצ'ל מופיעה בביתו בחיפוש אחר מידע על אמה הביולוגית, נואל, שבעבר הייתה האומנת של ג'ייק ואחיו בנג'מין. נואל הייתה בת 17 בזמן לידתה של רייצ'ל ונאלצה לוותר על ילדתה, מכיוון שלא יכלה להרשות לעצמה לטפל בה. ג'ייק ורייצ'ל יוצאים יחד למסע על מנת לגלות עובדות על עברם ולהחליט על עתידם.

## דמויות
* ג'סטין הארטלי בתפקיד ג'ייק טרנר
* בארט דוס בתור רייצ'ל קמפבל
* אסנס אטקינס בתפקיד נואל אליס
* בוני בדליה בתור אלי פוסטר
* ג'יימס רימר בתור סקוט טרנר
* אהרון קוסטה גאניס בתפקיד מאט סגרטו
* ג'ף קורבט בתור איאן פייג'
* אנדריאה סווך בתור סבטלנה
* לוצ'יה ספינה כבעלת חנות ספרים

## קישורים חיצוניים
* 

## הערות שוליים

קטגוריה:סרטי קומדיה רומנטית אמריקאיים
קטגוריה:נטפליקס: סרטים
קטגוריה:סרטים אמריקאיים משנת 2022
קטגוריה:סרטים המבוססים על רומנים אמריקאים
קטגוריה:סרטי צ'ארלס שייר
קטגוריה:סרטים שצולמו בקונטיקט